nb en en en fr de da id da da da da da da da da da en en da da da da da eo da da da da da en en
Invitation til klubbens lilleputter - Svanholm Cricketklub
Lørdag d. 16. maj 2009 kl. 14:34 af Henrik Pfaff
Dansk Cricket inviterer til cricketlejr i Herning i sommerferien torsdag den 9. juli til og med søndag den 12. juli. Vi mødes i Herning torsdag kl. 16.00 og forventer at være færdige søndag ca. kl. 16. Fælles transport for østspillere aftales nærmere med Mickey Lund.
Alle spillere overnatter i klubhuset eller i telte, så I skal selv medbringe soveposer og liggeunderlag.
Vi træner og spiller med i et stævne mod 2 udenlandske hold, Den Haag (Holland) og et udvalgt hold fra øst Skotland, hvorefter jeres spillere bedes medbringe udendørssko samt deres eget eller klubbens cricketudstyr (bat, skinner, handsker, hjelm, keeperhandsker og keeperskinner). Husk også håndklæde og svømmetøj, da vi måske tager i svømmehallen eller til badesøen, hvis vejret tillader det.
Herning’s forældre vil hjælpe med at tilberede alle måltider og der vil være både halal- og vegetarretter til de muslimske spillere. Østspillerne skal dog selv have madpakke med til togturen torsdag. Trænerne på lejren vil være Mickey Lund (Svanholm), Jörg Krüger (Husum), Glenn Larsen (Svanholm) og Jacob Larsen (Herning).
Det koster 300 kroner at deltage i lejren, hvilket dækker indgang til Legoland, udgifter til mad og drikke samt andre aktiviteter om aftenen. Da vi ønsker at optage video og tage billeder af spil og lege på banen til brug for undervisningsmateriale og artikler i blade og på hjemmesiden, bedes dine forældre afvise dette på nedenstående slip, såfremt de ikke ønsker, at der tages billeder eller video af dig.
Skulle du eller dine forældre have spørgsmål til lejren, er I velkommen til at kontakte Mickey Lund på telefon 3116 9190 eller ml@cricket.dk
Udfyld nedenstående slip og returner til Mickey Lund senest til lilleputstævnet på Svanholm den 17. maj.
Ved deltagelse i cricketlejren, giver jeg tilladelse til at DCF optager video og/eller tager billeder af mit barn til brug for undervisningsmateriale eller artikler på DCF’s hjemmeside.
Ønsker ikke at video eller billeder af mine børn fremgår på DCF’s hjemmesider eller blade...............:
Tager daglig medicin/ Allergi.........:
Skal bruge bælte i svømmehallen:
Ønsker fælles transport fra station: